Donald Qlazer

Donald Artur Qlazer (; ) — 1960-cı ildə qabarcıq kamerasının ixtirasına görə Fizika üzrə "Nobel" mükafatı almış amerikalı fizik və bioloqdur.

 Təhsili və karyerası 
Qlazer 1946-cı ildə fizika və riyaziyyat üzrə bakalavr dərəcəsini aldığı Tətbiqi Elmlər üzrə Keys Məktəbində (indiki Keys Vestern Rezerv Universiteti) təhsil almışdır. Orada təhsil aldığı müddətdə hissəciklər fizikasına xüsusilə maraq göstərmişdir. Keysdə oxuyarkən Klivlend Filarmoniyasında alt çalmış və məzun olduqdan sonra kollecdə riyaziyyat dərsləri vermişdir. Kaliforniya Texnologiya İnstitutuna (Kaltex) davam etmiş və orada fizika üzrə doktorluq dərəcəsi almışdır. Zərrəciklər fizikasına olan marağı onu Nobel mükafatı laureatı Karl Devid Andersonla birlikdə bulud kameraları ilə kosmik şüaları öyrənməyə vadar etmişdir. O, nüvə fizikasından daha çox kosmik şüa tədqiqatlarının əlçatanlığını üstün tutmuşdur. Kaltexdə oxuyarkən təcrübələri üçün lazım olan avadanlıqları dizayn etməyi və qurmağı öyrənmişdir və bu bacarıq karyerası boyunca faydalı olacağını sübut etmişdir. O, həmçinin Nobel mükafatı laureatı Maks Delbrükün rəhbərlik etdiyi molekulyar genetika seminarlarında iştirak etmişdir; daha sonra bu sahəyə qayıdacaqdı. Qlazer 1949-cu ildə Miçiqan Universitetində müəllim kimi işə başladıqdan sonra doktorluq dissertasiyasını, "Dəniz səviyyəsinə yaxın yüklü kosmik şüa hissəciklərinin impuls paylanması"nı tamamlamışdır. O, 1950-ci ildə Kaliforniya Texnologiya Universitetində doktorluq dərəcəsi almış və 1957-ci ildə Miçiqanda professor vəzifəsinə yüksəlmişdir. O, 1959-cu ildə Berkli Kaliforniya Universitetinin fakültəsinə fizika professoru kimi qoşulmuşdur. Bu müddət ərzində onun tədqiqatları qısaömürlü elementar hissəciklərlə bağlı idi. Qabarcıq kamerası ona hissəciklərin yollarını və ömür müddətlərini müşahidə etməyə imkan vermişdir. 1962-ci ildən başlayaraq Qlazer tədqiqat sahəsini ultrabənövşəyi şüaların yaratdığı xərçəng üzrə layihə ilə başlayaraq molekulyar biologiyaya dəyişmişdir. 1964-cü ildə ona əlavə olaraq molekulyar biologiya professoru adı verilmişdir. Qlazerin vəzifəsi (1989-cu ildən) aspiranturada fizika və neyrobiologiya professoru idi.

 İstinadlar 

 Xarici keçidlər 


Kateqoriya:ABŞ fizikləri
Kateqoriya:XX əsrin fizikləri
Kateqoriya:ABŞ ixtiraçıları
Kateqoriya:ABŞ bioloqları
Kateqoriya:Berkli Kaliforniya Universitetinin müəllimləri
Kateqoriya:Miçiqan Universitetinin müəllimləri
Kateqoriya:Kaliforniya Texnologiya İnstitutunun məzunları
Kateqoriya:Əlifba sırasına görə Nobel mükafatı laureatları
Kateqoriya:Fizika üzrə Nobel mükafatı laureatları
Kateqoriya:Amerikan Nobel mükafatı laureatları
Kateqoriya:ABŞ Milli Elmlər Akademiyasının üzvləri
Kateqoriya:Amerika Fəlsəfə Cəmiyyətinin üzvləri
Kateqoriya:Time jurnalının "İlin adamı"